**GODIŠNJE IZVJEŠĆE O RADU UGOVORENOG LAG-a**

Naziv LAG-a: LOKALNA AKCIJSKA GRUPA KARAŠICA

Sjedište: VALPOVO, MATIJE GUPCA 32

OIB: 03184769995

Ime i prezime odgovorne osobe: KREŠIMIR ŽAGAR

Telefonski broj i e-mail odgovorne osobe: 031/656-207, info@lag-karasica.com

Izvješće LAG-a za godinu: 2014.

Ukupan iznos tražene potpore za aktivnosti u Mjeri LEADER: 520.725,87 kuna

Ukupan iznos isplaćene potpore za aktivnosti u Mjeri LEADER: 403.078,28 kuna

Ukupan broj aktivnosti LAG iz Podmjere 1 u Mjeri LEADER: 47

Ukupan broj projekta za koje je LAG izdao pismo preporuke: 5

Izvješće priredio/la: Izvješće odobrio/la Predsjednik

 Upravljačke strukture

Ime i prezime  IVAN VRBANIĆ     Ime i prezime KREŠIMIR ŽAGAR

Potpis

Opis aktivnosti LAG-a iz Podmjere I\*

|  |  |
| --- | --- |
|  VRSTA AKTIVNOSTI |  OPIS AKTIVNOSTI (cilj, mjesto održavanja, korisnici, broj sudionika, trajanje) |
|  Izrada studija za područje LAG-a |  1. Priprema i izrada Studije izvedivosti s uključenom Analizom troškova i koristi za prijavu projekta „Umrežavanje lokalnih potpornih institucija Antunovca i Valpova za razvoj poduzetništva“ na poziv RC.1.1.05 Operativni program regionalna konkurentnost 2007.-2013. Shema dodjele bespovratnih sredstava za poslovnu infrastrukturu.
 |
|  Usavršavanje i obrazovanje zaposlenika, volontera i članova LAG-a |  1. LAG je organizirao radionicu o LEADER pristupu i ruralnom razvoju, namijenjenu prije svega mladima iz ruralnih područja. Radionica je održana 24.01.2014. u Valpovu u prostorima Centra kulture Matija Petar Katančić. Radionicu je pohađalo 25 sudionika, a predavači su bili Ivana Bagarić, članica upravnog odbora LAG-a i Ivan Vrbanić, voditelj LAG-a.
2. LAG Karašica i Poljoprivredno savjetodavna služba organizirali su 18.02.2014.g. u Podravskoj Moslavini sastanak sa poljoprivredni proizvođačima kao zimsko predavanje za poljoprivrednike. Poljoprivredni proizvođači bili su upoznati sa aktualnostima iz poljoprivrede vezano uz rad savjetodavne službe, a održano je i predavanje o LAG-u Karašica, IPARD programu i PRR 2014-2020.
3. LAG Karašica i Poljoprivredno savjetodavna služba organizirali su 21.02.2014.g. u Kućancima, Općina Magadenovac sastanak sa poljoprivredni proizvođačima kao zimsko predavanje za poljoprivrednike. Poljoprivredni proizvođači bili su upoznati sa aktualnostima iz poljoprivrede vezano uz rad savjetodavne službe, a održano je i predavanje o LAG-u Karašica, IPARD programu i PRR 2014-2020.
4. Troje volontera LAG-a Karašica pohađalo je program cjeloživotnog obrazovanja (stručnog usavršavanja) na Poljoprivrednom fakultetu u Osijeku pod nazivom Upravljanje projektima u ruralnom razvoju.
5. LAG Karašica je od 26.-30. lipnja 2014. u Našicama organizirao trodnevnu edukaciju pod nazivom Kako osmisliti i napisati projekt po PCM metodologiji koju je po0hađalo 9 članova LAG-a Karašica. Predavač na edukaciji je bila Gordana Stojanović voditelj projekata u RRA SiB iz Osijeka.
 |
|  Animacija, izrada promidžbenih materijala i organizacija promidžbenih događaja za članove i stanovnike LAG-a |  1. LAG Karašica i članovi LAG-a (proizvođači lokalnih proizvoda) 24.-26.01.2014.g. predstavljali su LAG i sebe na 19. Sajmu gospodarstva, obrtništva i poljoprivrede VIROEXPO 2014. Na sajmu je predstavljen rad LAG-a Karašica i provedba LEADER programa na području LAG-a.
2. LAG Karašica bio je jedan od organizatora manifestacije Pokladno jahanje Belišće-Bistrinci 09.02.2014.g.. Na početku manifestacije potpredsjednica LAG-a Ljerka Vučković i voditelj LAG-a Ivan Vrbanić su jahačima i posjetiteljima govorili o potencijalima i prednostima LAG-a, ukratko su predstavili PRR 2014-2020 i mogućnosti financiranja projekata očuvanja tradicijske baštine putem PRR i LAG-a. Na događaju su članovi Udruge Slavonski kotlić kuhali slavonski čobanac. Manifestacija kao promidžbeni događaj je uspješno odrađena jer sudjelovali jahači i stanovništvo sa gotovo cijelog LAG-a i šire.
3. LAG Karašica održao je Upravni odbor LAG-a 17.01.2014. koji su nazočili i članovi Nadzornog odbora te gradonačelnici i općinski načelnici sa područja LAG-a. Teme dnevnog reda su bile aktualne za djelovanje LAG-a.
4. LAG Karašica je kao jedan od organizatora sudjelovao na manifestaciji Pokladno jahanje Vukojevci, 23.02.2014. te iskoristio manifestaciju kao svoj promidžbeni događaj radi animacije stanovništva i članova LAG-a. Na početku manifestacije sudionici i brojni posjetitelji upoznati su sa radom LAG-a, predstavljeni su potencijali članstva u LAG-u, LEADER program i PRR 2014-2020. Manifestacija kao promidžbeni događaj je iznimno uspješno odrađena jer su sudjelovali jahači i brojni posjetitelji sa gotovo cjelog područja LAG-a a i šire.
5. LAG Karašica je kao jedan od organizatora sudjelovao na 8. Edukacijskoj izložbi vina VINONA kao svog promotivnog događaja. Na izložbi je prezentiran rad LAG-a natjecateljima i posjetiteljima, osnovne postavke LEADER programa koji provodi LAG, značaj i uloga LAG-a u ukupnom razvoju ruralnih područja s specifičnostima na vinogradarstvo i vinarstvo, mogućnostima korištenja IPARD programa i PRR 2014-2020. LAG su predstavili predsjednik mr. Krešimir Žagar i voditelj Ivan Vrbanić
6. LAG je u suradnji sa Gradom Našicama i Osječko-baranjskom županijom organizirao 6. Manifestaciju Dani vina i turizma, na uskrsni ponedjeljak 21.04.2014.g. u Našicama Voditelj LAG-a Ivan Vrbanić predstavio je djelovanje i važnost LAG-a te LEADER program. Manifestacija je značajna kao promocija lokalnih vina, slavonskih autohtonih proizvoda i kontinentalnog turizma.
7. LAG Karašica nabavio je promotivni materijal, ugostiteljski šećer za kavu i čaj koji su podijeljeni ugostiteljskim objektima na cijelom području LAG-a kako bi reklamirali LAG.
8. LAG je nabavio 500 komada color fascikala LAG Karašica i 500 komada reklamnog bloka a4 za potrebe promidžbe LAG-a na događanjima, manifestacijama, studijskim putovanjima i sastancima.
9. LAG Karašica predstavio je svoje područje i LEADER program RH na Proljetnom sajmu u Osijeku koji se održava od 07. Do 09. Ožujka 2014.g. Na sajmu su se predstavili članovi LAG-a sa svojim domaćim proizvodima i uslugama koje pružaju u ruralnim područjima, a ujedno je LAG bio jedan od organizatora stručnih predavanja i okruglog stola zajedno sa članom LAG-a PU Zadruga Slagalica iz Ladimirevaca. Stručni skup je imao naziv „Mogućnosti zapošljavanja u ruralnom gospodarstvu“
10. U organizaciji LAG-a Karašice, TZ Grada Belišća i NK Gat organizirano je promotivno događanje pod nazivom „Fišijada GAT 2014“ održane 21.06.2014. u Gatu (Belišće). Voditelj LAG-a Ivan Vrbanić i potpredsjednica Ljerka Vučković predstavili su LAG i LEADER program te PRR 2014-2020 svim zainteresiranima. LAG je nabavio svu potrebnu hranu i piće za više od 400 ljudi te su članovi LAG-a udruge Kotličari za sve pripremili fiš-paprikaš koji je podijeljen mještanima.
11. LAG Karašica i Grad Valpovo bili su organizatori 46. Ljeta valpovačkog koje se održavalo u Valpovu od 20. do 29. lipnja 2014.g.. LAG je bio zastupljen kroz promotivne materijale i predavanja o LEADER pristupu, a posebno na stručnom skupu koji je održan 27.lipnja. Manifestacija je koja ima dugu tradiciju i bila je posjećena od strane cca. 10000 ljudi sa šireg područja LAG-a i cijele županije, te je na taj način LAG promoviran kroz popratne sadržaje velikom broju ljudi.
12. LAG Karašica je sa Općinom Donja Motičina organizirao manifestaciju „Dani Općine Dona Motičina“ od 25. do 29. lipnja 2014.g. Predsjednik LAG-a Krešimir Žagar i voditelj Ivan Vrbanić predstavljali su LAG Karašicu, promovirali aktivnosti LAG-a te LEADER program putem predavanja i promotivnih aktivnosti. Na manifestaciji aktivne bile brojne udruge.
13. U organizaciji LAG-a Karašica i Planinarskog društva Krndija 08.06.2014.g. organizirano je promotivno događanje pod nazivom „Antunovski piknik“. 100-tinjak planinara iz 15-ak planinarskih društava iz Slavonije i Baranje ishodali su predviđenu rutu od Paulinovca, preko Lončarskog visa do Bedemgrada i natrag. Nakon povratka na izletište Paulinovac za sve prisutne upriličena je prezentacija LAG-a Karašica i LEADER programa te su se sudionici mogli upoznati sa LRS LAG Karašica 2013.-2014. koja posebnu pažnju posvećuje zaštiti prirode u čem su planinari pravi znalci.
14. LAG Karašica je 24.06.2014. održao redovnu sjednicu skupštine LAG-a, donesene su odluke o izmjeni Statuta LAG-a Karašica (o proširenju LAG-a na općine Gorjani i Punitovci). Nazočni članovi upoznati su sa najnovijom verzijom PRR 2014.-2020., posebno mjerom 19 LEADER.
15. U organizaciji Grada Našica, Udruge vinogradara i voćara Našice te LAG-a Karašica održana je 7. Manifestacija ocjenjivanja voćnih rakija i likera u Našicama 22.lipnja 2014.g. Predsjednik LAG-a Krešimir Žagar i voditelj Ivan Vrbanić predstavili su LAG Karašicu te predstavili LEADER pristup i PRR 2014-2020, te na kraju natjecanja dodijelili diplome i medalje pobjednicima.
16. LAG Karašica i HKD Lisinski Našice su organizirali Korizmeni koncert 13.travnja 2014.g. u Župnoj crkvi sv. Antuna Padovanskog. Nakon nastupa HKD Lisinski druženje je nastavljeno u Pastoralnom centru gdje je predstavljen rad LAG-a i LEADER program, posebno dio koji je LRS Karašica 2013-2014 označen kao očuvanje kulturne i tradicijske baštine.
17. Predstavnici LAG-a Karašica, predsjednik Krešimir Žagar i voditelj LAG-a Ivan Vrbanić te članovi LAG-a sudjelovali su na festivalu „Dani slavonske šume“ održanom u Našicama od 04. Do 07.09.2014.g. U gradskoj vijećnici Grada Našica održano je predavanje, predstavio se rad i djelovanje LAG-a Karašica i osnovne značajke LEADER programa i Programa ruralnog razvoja 2014-2020. LAG Karašica je uz Grad Našice bio jedan od organizatora festivale, te je LAG osigurao slavonski čobanac koji je podijeljen posjetiteljima festivala.
18. LAG Karašica, Grad Valpovo i TZ Grada Valpova bili su organizatori manifestacije Grofovski lovi bal koja se održala u Valpovu dana 13. Rujna 2014. godine u prekrasnom ambijentu perivoja i dvorca Prandau Normann u Valpovu. Članovi LAG-a i mnogobrojna lovačka društva ovim su putem dodatno informirana o samom LAG-u i mogućnostima korištenja mjera iz PRR 2014-2020 koje će se odnositi posebno na lovstvo i šumarstvo
19. LAG Karašica i Općina Petrijevci bili su organizatori 20. Petrijevačkih žetvenih svečanosti koje su se održale u Petrijevcima od 11. do 13. srpnja 2014. godine. LAG Karašica je na svim manifestacijama bio zastupljen kroz promotivne materijale, a voditelj LAG-a Ivan Vrbanić održao je predavanje o značaju LAG-a i LEADER programu u budućem programskom razdoblju.
20. LAG Karašica, Grad Valpovo i Valpovački poduzetnički centar d.o.o. Valpovo, Udruženje obrtnika Valpovo i TZ Grada Valpova bili su organizatori 8. Valpovačkog sajma obrtništva i malog poduzetništva koji se održao u Valpovu 26. i 27. rujna 2014. godine na Trgu kralja Tomislava. LAG Karašica je na svim manifestacijama bio zastupljen kroz promotivne materijale na štandu, a voditelj LAG-a Ivan Vrbanić održao je predavanje o značaju LAG-a i LEADER programu u budućem programskom razdoblju na tribini koja je održana u subotu 27.09.2014.
21. Kulturno-umjetničko društvo „Šokadija“ Ivanovci, Marjančaci, Zelčin i LAG Karašica organizirali su 9. Smotru folklora „Selo moje belo“ 30. i 31. kolovoza 2014. godine. Nakon nastupa u društvenom domu voditelj LAG-a Karašica održao je predavanje o značaju LAG-a Karašica i LEADER programu te mogućnostima financiranja projekata na ruralnim područjima iz Programa ruralnog razvoja 2014-2020.
22. LAG Karašica, Matica Slovačka Josipovac i Općina Punitovci bili su organizatori manifestacije Slaváci na Drlaku koja se održala u Punitovcima 23. kolovoza 2014. godine. LAG se odlučio uključiti u ovu manifestaciju kako bi stanovnicima na području Općine Punitovci i njihovim gostima predstavio rad LAG-a i djelovanje na njihovom području s obzirom da je ovo područje od lipnja 2014. priključeno LAG-u.
23. LAG Karašica, Grad Belišće i TZ Grada Belišća bili su organizatori manifestacije Belišćanska zlatna jesen koja se održala u Belišću od 06. do 14. rujna 2014. godine. LAG Karašica je bio zastupljen kroz promotivne materijale, a prilikom otvorenja manifestacije u subotu 06.09. 2014. voditelj LAG-a Ivan Vrbanić održao je predavanje o značaju LAG-a i LEADER programu u budućem programskom razdoblju. LAG se predstavio i na Sajmu gospodarstva u nedjelju 07.09.2014. na štandu sa promotivnim materijalima. Velika posjećenost ove manifestacije od oko 5000 ljudi doprinijela je da LAG bude promoviran velikom broju ljudi.
24. LAG Karašica je zajedno sa KUD-om Tamburica iz Velimirovca bio organizator manifestacije „Sijelo uz tamburicu“ na kojoj je predstavljen LAG i LEADER program. Manifestacija se održala 18. 10. 2014. u Velimirovcu (Grad Našice)
25. LAG Karašica je u suradnji sa ministarstvom poljoprivrede RH bio organizator Radionice za LAG-ove „LEADER – pokretač razvoja ruralnih područja“ koja se održala u Bizovačkim toplicama 22. i 23. 10. 2014. godine. Na radionici su sudjelovali predstavnici LAG-ova iz cijele Hrvatske a organiziran je studijski obilazak LAG-a Karašica.
26. U Bizovačkim toplicama je od 24. do 26. 10. 2014. godine održan 20. Sajam „Agro zemlja“ na kojem se na prigodnom štandu predstavio LAG Karašica i članovi LAG-a Karašica sa svojim proizvodima i uslugama.
27. U Gradskoj vijećnici Grada Belišća LAG Karašica je organizirao trodnevnu info radionicu za udruge sa područja LAG-a. Sudjelovao je velik broj udruga koje su dobile korisne informacije o mogućnostima financiranja iz EU fondova, predstavljen im je LEADER program i LAG, te uloga potpornih institucija u budućem programskom i financijskom razdoblju.
28. 22. 12. 2014. godine u Valpovu je održana radionica/sastanak predstavnika LAG-a Karašica na kojem se govorilo u daljnjim aktivnostima LAG-a te budućim natječajima iz PRR 2014-2020.
29. LAG Karašica se u nekoliko navrata oglašavao u lokalnom tjedniku Valpovština koji ima velik broj čitatelja. Cilj oglašavanja je bio približiti djelovanje LAG-a što većem broju ljudi posebno iz malih mjesta na području LAG-a.
30. Tijekom 2014. godine LAG je u svrhu promidžbe nabavio veći broj promotivnih materijala koji nisu nužno bili vezani za neko posebno događanje ili manifestaciju. Tako je uz omote i blokove pod 8. nabavljeno i 500 komada reklamnih olovaka.
31. Krajem 2014. godine LAG Karašica se reklamirao tako što je dao tiskati kalendare za 2015. godine i male stolne kalendare sa čestitkom, koji će tijekom cijele 2015. godine reklamirati LAG na širem području.
 |
|  Sudjelovanje zaposlenika, volontera i članova LAG-a na seminarima, radionicama, sastancima i studijskim putovanjima (uključujući događaje u organizaciji nacionalne mreže za ruralni razvoj i Europske mreže za ruralni razvoj), |  1. Dvadeset članova LAG-a Karašica posjetilo je 06.-07.02.2014.g. međunarodni sajam poljoprivredne mehanizacije i stočarstva Fieragriocola u Veroni (Italija). Sajam na kojem je sudjelovalo više od 1000 izlagača iz sektora poljoprivredne mehanizacije, uzgoja životinja, obnovljivih izvora energije, vinogradarstva i voćarstva je, posjetilo oko 140.000 posjetitelja iz 103 zemlje. Na sajmu su bila predstavljena dostignuća i novine u agro-farmaciji, najnoviji i najučinkovitiji lijekovi, gnojiva, feromoni, fitofarmaceutski proizvodi dozvoljeni za korištenje u eko proizvodnji, supstrati i različito sjeme poljoprivrednih i povrtlarskih kultura. Ovo stručno studijsko putovanje omogućilo je članovima LAG-ada se upoznaju sa svim gore navedenim i isto pokušaju primijeniti kod sebe u svojim poljoprivrednim gospodarstvima, a sve sukladno ciljevima LRS LAG-a Karašica 2013.-2014.
2. Predsjednik LAG-a Karašica mr. Krešimir Žagar, Ivan Vrbanić, voditelj LAG-a i Tomislava Kuricek, članica Upravnog odbora sudjelovali su na radionici „Kontrola na terenu unutar mjere 202 IPARD programa“ u Splitu od 06.-07.03.2014. Na radionici su održana predavanja od strane predstavnika ministarstva poljoprivrede i Agencije za plaćanja u poljoprivredi, ribarstvu i ruralnom razvoju, o stanju provedbe LEADER pristupa u RH te o kontroli na terenu na M202
3. LAG Karašica sa gradovima Belišće i Našice, sa Regionalnom razvojnom agencijom Slavonije i Baranje, Poduzetničkim inkubatorom Polet d.o.o. Belišće i Našičkom razvojnom agencijom NARA d.o.o. održali su radionice za poduzetnike 18. I 19.03.2014. g. u Belišću i Našicama. Cilj je bio upoznati poduzetnike sa područja LAG-a Karašica o mogućnostima potpora iz mjera Poduzetničkog impulsa Ministarstva poduzetništva i obrta, upoznati ih sa radom LAG-a Karašica te mogućnostima korištenja sredstava iz PRR 2014.-2020.
4. LAG Karašica predstavio je svoje područje i LEADER program RH na prestižnom sajmu FRUIT LOGISTICA 2014. Koji se od 05. Di 07. Veljače 2014.g. održao u Berlinu, SR Njemačka. LAG je tamo sudjelovao na poziv i u organizaciji Hrvatske gospodarske komore. Predstavnik LAG-a na sajmu je bio OPG Marica Jug iz Nize koji su imali zadaću predstaviti LAG, područje i djelovanje LAG-a, te turističku ponudu, što je sve u skladu sa LRS LAG-a Karašica 2013.-2014.
5. Predstavnici LAG-a Karašica, potpredsjednica Ljerka Vučković i voditelj Ivan Vrbanić, sudjelovali su 6.lipnja.2014.g. na radionici za LAG-ove pod nazivom „1.godina provedbe mjere 202 (LEADER) unutar IPARD programa“ koja se održavala u Tuheljskim toplicama. Na radionici su dobivene korisne informacije od strane predstavnika APPRRR vezano za Zahtjeve za isplatu te najnovije informacije o provedbi, tj. O početku provedbe PRR 2014-2020.
6. LAG Karašica predstavio je svoje područja i LEADER program u RH na 11. Sajmu lova, ribolova i turizma SALORI u Osijeku od 11. Do 13. Travnja 2014.g. Članovi LAG-a su prezentirali prirodne potencijale područja LAG-a Karašica sukladno LRS LAG-a Karašica koja posebnu pažnju posvećuje zaštiti prirode i okoliša te razvoju turizma na području LAG-a.
7. LAG Karašica predstavio je svoje područje i LEADER program RH na manifestaciji Biogradski stol u Biogradu na moru od 06. Do 08. Lipnja 2014.g. LAG su predstavljali članovi LAG-a Janja Čeliković, Siniša Majdenić i Josip Delač koji su uz predstavnike TZ Grada Belišća, KUD-ova sa područja LAG-a, te su predstavljali turističke potencijale LAG područja, sam LAG te provođenje LEADERA programa na području LAG-a Karašica. LAG se predstavio i sa gastro ponudom, tj. Pripremom slavonskog čobanca u 600 litarskom kotliću.
8. Predstavnici LAG-a Karašica, voditelj Ivan Vrbanić, te članica Vesna Pajtl sudjelovali su na „Međunarodnom forumu LAG-ova“ održanog u Orahovici 02. i 03.05.2014.g. u sklopu 19. Sajma SLAVIN. Forum je bio održan na temu „LEADER pristup u razdoblju 2014.-2020
9. Predstavnici LAG-a Karašica, predsjednik Krešimir Žagar, voditelj LAG-a Ivan Vrbanić, te još 27 članova LAG-a sudjelovali su na drugom „LAG SUMMER FESTIVALU“ u Biogradu na moru, koji se održavao od 04. do 06.07.2014.g. Članovi LAG-a su izlagali svoje proizvode na sajmu koji se održavao na rivi na za to predviđenim štandovima, za koje je LAG svojim članovima financirao kotizaciju. Tijekom zadnjeg dana festivala održana je radionica za voditelje i članove LAG-a ˇ“1.god. provedbe IPARD mjere 202“.
10. Predstavnici LAG-a Karašica Snježana Tolić, Edita Paluh, Ivana Tokalić i Jelena Dorkić bili su sudionici studijskog putovanja u južnu Francusku, koje je organizirala Virovitičko-podravska županija u periodu od 22. Do 27. Rujna 2014. Godine. Teme studijskog putovanja bile su: projekt zaštite izvornosti slavonskog meda kroz primjere dobre prakse iz Francuske, prezentacija regionalnog marketinga i francuskog tržišta meda te razvitak zadrugarstva kroz primjere pčelarske zadruge u Gransu.
11. Predstavnici LAG-a Karašica, predsjednik Krešimir Žagar i članica Upravnog odbora Tomislava Kuricek, sudjelovali su 30. svibnja 2014. godine na radionici za LAG-ove pod nazivom „Uloga lokalne zajednice u zaštiti prirodnog okoliša“ koja se održavala u Parku prirode Lonjsko polje u Krapju. Radionicu je organizirala Hrvatska mreža za ruralni razvoj, te su na njoj razmijenjena saznanja i metode uključivanja stanovnika vezano za zaštitu okoliša i održivi razvoj.
12. Članovi i volonteri LAG-a Karašica (ukupno 33 osobe) boravili su na studijskom posjetu LAG-u Adrion iz Makarske gdje su boravili na sajmu „OKUSI HRVATSKO“ od petka 08.08.2014. do nedjelje 10.08.2014. u Baškoj Vodi. Na sajmu su se predstavili sa „okusima“ Slavonije, kulenom, rakijom, sirom, medom, likerima, kolačima, vinom i ostalim specijalitetima. Nakon nastupa na sajmu članovi LAG-a Karašica sastali su se s načelnicima općina Baška Voda, Tučepi i Gradac na kojima se razgovaralo o potencijalima Slavonije i Makarske rivijere, te o mogućim oblicima suradnje. Voditelj LAG-a Karašica Ivan Vrbanić sudjelovao je i na edukativnom seminaru o provođenju LEADER pristupa 09.08.2014.
13. Članovi LAG-a Karašica sudjelovali su od 07. do 09. 11. 2014. godine na studijskom putovanju na području LAG-a 5 tj. na području Dubrovačkog primorja u općini Konavle. Tamo smo upoznati sa turističkim potencijalima dubrovačkog zaleđa i ponudom turizma u ruralnom području oko Dubrovnika. Sudjelovali smo i na Stručnom skupu o ruralnom turizmu u organizaciji LAG5, Općine Konalve i udruga koje se bave promocijom turizma. LAG Karašica se predstavio i sa gastro i enološkom ponudom svoga kraja i promocijom naših turističkih potencijala te mogućnosti povezivanja kontinentalne i primorske Hrvatske.
14. Članovi LAG-a Karašica boravili su od 21. do 23. 11. 2014. godine u studijskom posjetu u Mađarskoj u gradu Šopronu i mjestu Koljnofu te u Austriji u pokrajni Gradišće. Cilj ovog posjeta je bilo upoznati se sa iskustvima Mađara i Austrijanaca u vinskom sektoru posebno jer dva vinogorja: Feričanačko na području LAG Karašice i ono u okolici Šoprona u Mađarskoj povezuje autohtona sorta Frankovka. U Austriji smo posjetili i primjer divesifikacije poljoprivrednih aktivnosti u ruralnom području u mjestu Pinkovec te njihovu vrlo uspješnu aplikaciju na EU fondove u sektoru zaštite okoliša i obnovljivim izvorima energije tako što smo posjetili postrojenje za proizvodnju toplinske energije iz drvne sječke kojom se opskrbljuje cijelo mjesto.
 |

 \* Izvješću je potrebno priložiti sljedeću dokumentaciju koja mora biti poredana po navedenom redoslijedu:

1. Fotografije s provedenih aktivnosti

2. Popis prisutnih na provedenim aktivnostima

3. Naslov, autore i sadržaj dokumenata ako su proizvedene na provedenim aktivnostima

**Pregled projekata unutar Prioriteta 1 i Prioriteta 3 IPARD programa za koje je LAG izdao pismo preporuke\***

|  |  |  |  |  |  |  |
| --- | --- | --- | --- | --- | --- | --- |
|  Naziv projekta |  Mjera unutar Prioriteta 1 i Prioriteta 3 IPARD programa |  Sektor unutar Mjere |  Naziv podnositelja, OIB, mjesto, poštanski broj, ulica i broj |  Datum prijave projekta u IPARD Agenciju |  Ukupna vrijednost projekta |  Ukupna vrijednost tražene potpore |
| Ulaganje u izgradnju plastenika za uzgoj povrća | 101 | Sektor voća i povrća | OPG Aleksandar Stambolija, 06568582103, Donji Miholjac, 31540, Naselje Tržnica 5 | 12.04.2013. | 393.862,40 kn | 215265,41 kn |
| Ulaganje u poljoprivrednu mehanizaciju | 101 | Sektor žitarica i uljarica | OPG Jelka Crnčan, 91688298279, Marijanci, 31555, Bana Josipa Jelačića 25 | 11.04.2013. | 836.646,00 kn | 413.151,54 kn |
| Izrada depoa za stajnjak na farmi tovne junadi u Brođancima | 101 | Sektor govedarstva | PPK Valpovo d.o.o., 12875096243, Valpovo, 31550, A. B. Šimića 27 | 10.04.2013. | 5.067.077,84 kn | 2.533.534,43 kn |
| Gospodarska zgrada za preradu i skladištenje ljekovitog bilja | 103 | Sektor prerade voća i povrća | Bioagrar d.o.o., 37698015082, Ivanovci, 31227, Petra Preradovića 57 | 07.04.2014. | 3.959.987,69 kn | 1.971.982,84 kn |
| Izgradnja objekata (linije) za prihvat, uzorkovanje, skladištenje i sušenje žitarica i uljarica kapaciteta 1492 t i nabava opreme i uređaja | 101 | Sektor žitarica i uljarica | Auto-Hrvatska STP d.o.o., 62750394385, Rijeka, 51000, Osječka 50 | 16.04.2014. | 5.182.259,50 kn | 2.591.129,75 kn |
|  |  |  |  |  |  |  |
|  |  |  |  |  |  |  |

 \* Potrebno je dostaviti i presliku pisma preporuke za svaki pojedini projekt

**Pregled tražene i isplaćene potpore kroz Mjeru LEADER**

|  |  |  |  |  |
| --- | --- | --- | --- | --- |
|  Vrsta aktivnosti |  I. tromjesječje |  II. tromjesječje |  III. tromjesječje |  IV. tromjesječje |
|  Iznos traženepotpore, kn |  Iznos isplaćene potpore, kn |  Iznos tražene potpore, kn |  Iznos isplaćene potpore, kn |  Iznos tražene potpore, kn |  Iznos isplaćene potpore, kn |  Iznos tražene potpore, kn |  Iznos isplaćene potpore, kn |
|  Podmjera 1 |  Izrada studija za područje LAG-a | 14.950,00 | 14.950,00 | 0,00 | 0,00 | 0,00 | 0,00 | 0,00 |  |
|  Usavršavanje i obrazovanje zaposlenika, volontera i članova LAG-a | 0,00 | 0,00 | 6.232,47 | 5.000,00 | 0,00 | 0,00 | 24.000,00 |  |
|  Animacija, izrada promidžbenih materijala i organizacija promidžbenih događaja za članove i stanovnike LAG-a | 10.354,60 | 14.511,13 | 82.011,09 | 73.473,86 | 77.226,36 | 77.113,97 | 23.808,13 |  |
|  Sudjelovanje zaposlenika, volontera i članova LAG-a na seminarima, radionicama, sastancima i studijskim putovanjima (uključujući događaje u organizaciji nacionalne mreže za ruralni razvoj i Europske mreže za ruralni razvoj),  | 34.741,24 | 27.833,41 | 35.721,92 | 35.466,92 | 45.335,00 | 45.335,00 | 13.431,48 |  |
|  Podmjera 2 |  Plaće za voditelja/upravitelja LAG-a i/ili drugo osoblje | 18.774,51 | 18.774,51 | 27.742,73 | 27.742,71 | 30.875,00 | 30.875,00 | 33.503,57 |  |
|  Najam ureda i režijski troškovi | 0,00 | 0,00 | 0,00 | 0,00 | 0,00 | 0,00 | 0,00 |  |
|  Uredski materijal | 0,00 | 0,00 | 0,00 | 0,00 | 2.517,33 | 2.517,33 | 0,00 |  |
|  Nabava opreme | 0,00 | 0,00 | 29.412,00 | 24.612,00 | 637,44 | 637,44 | 4.466,00 |  |
|  Usluge | 1.735,00 | 1.735,00 | 1.150,00 | 1.150,00 | 1.350,00 | 1.350,00 | 750,00 |  |
|  Ukupno | 80.555,35 | 77.804,05 | 182.270,21 | 167.445,49 | 157.941,13 | 157.828,74 | 99.959,18 |  |